CELEX: 32020D2078
Language: et
Date: 2020-12-10 00:00:00
Title: Nõukogu otsus (EL) 2020/2078, 10. detsember 2020, seisukoha kohta, mis võetakse Euroopa Liidu nimel ELi-Kanada ühises tollikoostöö komitees seoses Kanada programmi „Partners in Protection“ ja Euroopa Liidu volitatud ettevõtjate programmi vastastikust tunnustamist käsitleva otsuse vastuvõtmisega

15.12.2020   
               
               
                  ET
               
               
                  Euroopa Liidu Teataja
               
               
                  L 424/58
               
            
         NÕUKOGU OTSUS (EL) 2020/2078,
         10. detsember 2020,
         seisukoha kohta, mis võetakse Euroopa Liidu nimel ELi-Kanada ühises tollikoostöö komitees seoses Kanada programmi „Partners in Protection“ ja Euroopa Liidu volitatud ettevõtjate programmi vastastikust tunnustamist käsitleva otsuse vastuvõtmisega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Liit sõlmis Euroopa Ühenduse ja Kanada vahelise tollikoostöö ja tolliküsimustes vastastikuse abistamise lepingu (edaspidi „CMAA“) nõukogu otsusega 98/18/EÜ (1) ja see jõustus 1. jaanuaril 1998.
                  
               
                     (2)
                  
                  
                     CMAA artikli 2 kohaselt tuleb tolliasutustel teha võimalikult laiaulatuslikku tollikoostööd.
                  
               
                     (3)
                  
                  
                     CMAA artikli 20 kohaselt võtab ühine tollikoostöö komitee tollikoostööks vajalikke meetmeid.
                  
               
                     (4)
                  
                  
                     Euroopa Liidu ja Kanada vahelise tarneahela turvalisusega seotud küsimustes tehtava tollikoostöö lepingu (edaspidi „SCSA“) sõlmis liit nõukogu otsusega 2014/941/EL (2) ja see jõustus 1. novembril 2013.
                  
               
                     (5)
                  
                  
                     SCSA artikli 5 kohaselt on ühise tollikoostöö komiteel õigus võtta vastu otsuseid riskijuhtimismeetodite, riskistandardite, turvakontrollide ja kaubanduspartnerluse programmide vastastikuse tunnustamise kohta.
                  
               
                     (6)
                  
                  
                     Ühine tollikoostöö komitee kavatseb oma viiendal koosolekul ning hiljemalt 2022. aasta lõpuks võtta vastu otsuse Kanada programmi „Partners in Protection“ ja Euroopa Liidu volitatud ettevõtjate programmi vastastikuse tunnustamise kohta.
                  
               
                     (7)
                  
                  
                     On asjakohane määrata kindlaks liidu nimel ühises tollikoostöö komitees võetav seisukoht, kuna otsusel Kanada programmi „Partners in Protection“ ja Euroopa Liidu volitatud ettevõtjate programmi vastastikuse tunnustamise kohta on õiguslik mõju liidus,
                  
               
                     (8)
                  
                  
                     Liidu seisukoht ühise tollikoostöö komitees Kanada programmi „Partners in Protection“ ja Euroopa Liidu volitatud ettevõtjate programmi vastastikuse tunnustamise kohta peaks tuginema ühise tollikoostöö komitee otsuse eelnõul,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Liidu nimel Euroopa Ühenduse ja Kanada vahelise tollikoostöö ja tolliküsimustes vastastikuse abistamise lepinguga loodud ühise tollikoostöö komitee viiendal koosolekul võetav seisukoht seoses Kanada programmi „Partners in Protection“ ja Euroopa Liidu volitatud ettevõtjate programmi vastastikuse tunnustamisega põhineb ühise tollikoostöö komitee otsuse eelnõul (3).
         
         
            Artikkel 2
            Käesolev otsus jõustub selle vastuvõtmise päeval ja kaotab kehtivuse 31. detsembril 2022.
         
         
            Brüssel, 10. detsember 2020
            
               
                  Nõukogu nimel
               
               
                  eesistuja
               
               M. ROTH
            
         
         
            (1)  Nõukogu 27. novembri 1997. aasta otsus 98/18/EÜ Euroopa Ühenduse ja Kanada vahelise tollikoostöö ja tolliküsimustes vastastikuse abistamise lepingu sõlmimise kohta (EÜT L 7, 13.1.1998, lk 37).
         
            (2)  Nõukogu 27. juuni 2013. aasta otsus 2014/941/EL Euroopa Liidu ja Kanada vahelise tarneahela turvalisusega seotud küsimustes tehtava tollikoostöö lepingu sõlmimise kohta (ELT L 367, 23.12.2014, lk 8).
         
            (3)  Vt dokument ST13014/20 http://register.consilium.europa.eu.